**Ernst Kirs** (eluaastad 1920–1994) lõpetas 1950. aastal Tartu Riikliku Kunstiinstituudi. Ta töötas kõigepealt skulptuuri erialal oma õppejõu Anton Starkopfi assistendina ja 1951–1953 koos temaga Moskvas kujur Sergei Merkurovi ateljees. 1954. aastast oli ta vabakutseline kunstnik Tallinnas. Tema loomingu hulgast leiab peamiselt graniidist portreed ja aktid. Dekoratiivkujudest eelistas Ernst Kirs naisakti, kus ta jätkas 1930. aastate Eesti graniitskulptuuri traditsioone. Ta lõi ka mitu hauamonumenti.